Kuvafoorumi

Kuvafoorumi tai kuvalauta on keskustelupalsta, jonka sisällössä keskeistä on kuvatiedostojen käyttö keskustelujen apuvälineenä. Ensimmäiset kuvalaudat perustettiin Japanissa, ja muunkin kielisten kuvalautojen sisällöstä iso osa keskittyy japanilaisen kulttuurin ympärille.

 Kuvafoorumin erityispiirteitä 
Kuvafoorumit ovat pohjimmiltaan keskustelupalstoja, joille lähetetyissä viesteissä kirjoituksien sijasta keskeisessä asemassa ovat kuvat. Keskustelupalstojen tavoin kuvafoorumien sisältö on yleensä jaettu aihealueittain. Keskustelupalstoista poiketen kuvafoorumien sisältö on kuitenkin yleensä hyvin lyhytikäistä; keskustelulangat saattavat kadota niinkin pian kuin kymmenen minuuttia niiden luomisesta.

Kuvafoorumit poikkeavat myös kuvagallerioista siinä, että kuvan julkaisija ei yleensä ole sen tekijä, vaan kuvat ovat peräisin muista Internet-lähteistä kuten gallerioista tai toisilta kuvafoorumeilta. Monien kuvafoorumeiden hyvin keskeinen kulttuuripiirre on kuitenkin julkaistavien kuvien muokkaaminen ennen niiden lähettämistä foorumille.

Useimmat kuvafoorumit ja 2channelin kaltaiset keskustelupalstat sallivat nimettömän julkaisemisen tai jopa suosivat sitä. Rekisteröinnin sijasta käyttäjien yksilöintiin käytetään yleensä käyttäjäkohtaisia tripkoodeja. Joillain foorumeilla on ajoittain ollut käytössä jopa täydellinen nimi(merkki)kielto, eli kaikki viestit on pakotettu anonyymeiksi. Anonymiteettiä pidetään yhtenä kuvafoorumeiden vahvuuksista. Toisaalta juuri anonyymiydestä johtuu, että kuvalautoihin liittyy myös ikävämpiä asioita, kuten lapsiporno ja esimerkiksi eläimiin ja ihmisiin kohdistuvaa väkivaltaa sisältävät kuvat ja gif-animaatiot.

Suosituimpien englanninkielisten kuvafoorumeiden aihealueet pyörivät yleensä animen kaltaisten japanilaisten kulttuurituotteiden ympärillä. Japanissa kuvafoorumeiden määrä on moninkertainen ja myös aihealueita on enemmän. Myös hyvin merkittävä määrä internet-meemeistä on katsottu olevan lähtöisin kuvafoorumeilta.
 Tunnettuja kuvafoorumeita 

 Futaba Channel 
Futaba Channel (), lyhyemmin Futaba, on japanilainen otaku- ja underground-kulttuureihin keskittynyt foorumi. Näillä aihealueilla sitä pidetään yhtenä Japanin suosituimmista kuvafoorumeista sen lisäksi, että se on vanhin ja suurin. Futaba Channel perustettiin 30. elokuuta 2001, kun 2channelia uhkasi lopettaminen.

 4chan 

4chan on englanninkielinen kuvafoorumi, jonka keskeisimpiä aiheita ovat anime, manga ja populaarikulttuuri. 4chan on länsimaissa tunnetuin chan-tyyppinen kuvafoorumi.

4chanin perusti Something awful -foorumin käyttäjä "moot". Sivusto on kerännyt animefanien huomiota maailmanlaajuisesti ja se on kasvanut merkittävästi perustamisestaan ohittaen liikennemäärissä jopa Futaba Channelin. Liikennemääriä mittaavan Alexa Internetin listalla 4chanin tämänhetkinen sijoitus on 922.

Lolcat-nimellä tunnettu internetilmiö sai alkunsa 4chanissa vuonna 2005, kun foorumilla ryhdyttiin julkaisemaan lauantaisin kissojen kuvia (), kissa-aiheisia replykuvia sekä kuvamakroja eli kuvia, joihin on lisätty tekstiä.

 Finnchan 
Finnchan oli ainakin vuoden 2007 alusta toiminut suomalainen kuvafoorumi. Finnchan tuli suuren yleisön tietoisuuteen, kun sen kautta levisi maailmalle lauantaina 13. lokakuuta 2007 tiedosto, joka sisälsi 78 000 suomalaisen henkilön keskustelupalstojen käyttäjätunnuksen salasanatietoineen.Digitoday, 14.10.2007, KRP tutkii salasanavuotoa, krakkerit ovat Magical Pink Bear & ZeroPointMuropaketti, katsottu 15.1.2008, Finnchan 

Syyskuussa 2009 Finnchan sulkeutui lopullisesti.

 Kuvalauta 

Kuvalauta oli vuonna 2007 Finnchanin väliaikaiseksi varasivustoksi perustettu suomalainen kuvafoorumi, joka alkoi Finnchanin linjoille palaamisen jälkeen kuitenkin elää omaa elämäänsä. Kuvalauta oli aluksi pienen sisäpiirin käytössä, josta se levisi hiljalleen suosioon Suomen suosituimmaksi chaniksi sekä elokuussa 2010 Kuvalauta oli suomalaisten 108. käytetyin sivusto maailmalla.Alexa.com, katsottu elokuussa 2010, http://www.alexa.com/siteinfo/kuvalauta.fi 
Kuvalauta on esiintynyt myös julkisuudessa koulu-uhkauksen tekopaikkana Jyväskylän Harjun koulua vastaan,http://www.itviikko.fi/uutiset/2009/09/17/poliisi-takavarikoi-tietokoneita-koulu-uhkauksen-vuoksi/200920235/7  Rovaniemen nopeusvalvontakameran räjäytyksen yhteydessä, jossa tekijä kertoi teostaan foorumillahttp://www.lapinkansa.fi/cs/Satellite/Lappi/1194627406054/artikkeli/peltipoliisi+rajaytettiin+rovaniemella.html , sekä Älypää-sivuston tietomurron yhteydessä, kun lista salasanoista julkaistiin siellä, joka johti Kuvalaudan lyhyeen sulkemiseen.http://fin.afterdawn.com/uutiset/artikkeli.cfm/2010/03/22/yli_120_000_suomalaisen_salasanat_hakkeroitu_lista_netissa 

Kuvalauta lopetti hetkellisesti toimintansa 31.8. palveluntarjoajan haluttomuudesta jatkaa sivuston ylläpitämistä, ja lopullinen sulkemispäätös tehtiin 7.9.2010.

 Ylilauta 

Ylilauta syntyi Kotilaudan ja Lauta.netin (Kuvalaudan lopettamisen jälkeen perustettujen kuvafoorumeiden) yhdistymisen seurauksena.
Ylilauta on yksi Suomen suosituimmista sivustoista ja kerää useita kymmeniä tuhansia suomalaisia kävijöitä päivittäin.Iltalehti, http://www.iltalehti.fi/digi/2011100614518001_du.shtmlOindex, http://www.oindex.fi/listing/ 
Ylilauta on edeltäjänsä Kuvalaudan tapaan ollut useasti esillä koulu-uhkauksien ja kunnianloukkausten tekopaikkana sekä erinäisten nettisivustojen tietomurtojen saaliin (yleensä hallintatunnukset, joilla sivustoja on sotkettu) levittämispaikkana. 1 miljoonan viestin raja rikottiin Ylilaudalla 3.12.2012,Meemi.info, http://meemi.info/images/c/c3/Get.png (screenshot) ja 50 miljoonan viestin raja 10.4.2016.

Muita suomalaisia lautoja

 Lauta.net oli Kuvalaudan lopettamisen vuoksi perustettu kuvafoorumi, joka nousi syksyllä 2010 Suomen suosituimmaksi kuvafoorumiksi. Lauta.netin Satunnainen-osion miljoonan viestin raja rikottiin helmikuun 2011 puolivälissä. 20.2.2011 Lauta.net yhdistyi Kotilaudan kanssa Ylilaudaksi.

 Kotilauta oli kaksi kuukautta Kuvalaudan lopettamisen jälkeen perustettu kuvafoorumi, joka oli perustettu kilpaillaakseen Lauta.netin kanssa ja Kuvalauta.fi-sivuston seuraajaksi. Kotilauta tuli tunnetuksi sen käyttäjien tekemistä tietomurroista.Tietokone, http://www.tietokone.fi/uutiset/suomalaishakkerit_sikailivat_israel_sivustolla Helsingin Sanomat, http://www.hs.fi/tulosta/1135263425035 Helmikuussa 2011 Kotilauta yhdistyi Lauta.netin kanssa Ylilaudaksi.
 Nyymichan on suomalainen kuvafoorumi jonka tarkoitus on tarjota Kuvalaudan kaltainen kokemus. Nyymichan on arviolta Suomen toiseksi suurin kuvafoorumi Ylilaudan jälkeen.

 Thorlauta on Tor-verkossa sijaitseva suomalainen kuvafoorumi, joka perustettiin lokakuussa 2010 sen edeltäjän Torlauta-sivuston jatkajaksi. Thorlaudalla viestittely on TOR-verkon rakenteesta johtuen anonyymiä, eikä kirjoittajia voida juurikaan jäljittää. Thorlauta on ollut useasti esillä mediassa lapsipornon, huumekaupan ja kouluampumisten ihannoimisen vuoksi. Helsingin Sanomat, http://www.hs.fi/paivanlehti/kotimaa/Supo+ottaa+vakavasti+puheet+iskusta/a1346120521025Helsingin Sanomat, http://www.hs.fi/kotimaa/N%C3%A4in+salatulla+palstalla+keskusteltiin+iskusta+Eduskuntataloon/a1305596088514 Nyt.fi, http://nyt.fi/20120921-thorlauta-aikamoinen-vessanseinae/Nyt.fi, http://nyt.fi/20120921-tappoiskun-suunnittelua-bb-taloon-pitaeaekoe-suomalaista-thorlauta-sivustoa-pelaetae/Iltalehti, http://www.iltalehti.fi/uutiset/2011100714534390_uu.shtml
 Vastalauta on vuonna 2023 perustettu suomalainen kuvafoorumi, joka kuvailee itseään "supisuomalaisena kuvalautana, jonka idean jalossa ytimessä ovat sananvapaus, anonymiteetin vaaliminen ja keskustelijoiden tasavertaisuus". Vastalaudan suosio on kasvanut etenkin Ylilaudan siirryttyä osittain maksumuurin taakse, ja se mainostaakin itseään "täysin ilmaisena tarjoten vaihtoehdon voitontavoitteluun perustuville kuvalaudoille".

Lähteet


Luokka:Seulonnan keskeiset artikkelit